കരള് നല്കി അച്ഛനെ തിരികെ ജീവിതത്തിലേക്ക് കൊണ്ട് വരണം അനുമതിക്കായി ഹൈക്കോടതിയെ സമീപിച്ച് പതിനേഴുകാരന് ന്യൂഡല്ഹി: കരള് രോഗബാധയെ തുടര്ന്ന് ദുരിതമനുഭവിക്കുന്ന അച്ഛനെ തിരികെ ജീവിതത്തിലേക്ക് കൊണ്ട് വരാനായി കോടതിയെ സമീപിച്ച് പതിനേഴുകാരന്. പ്രായപൂര്ത്തി ആകാത്തതിനാല് കുട്ടിക്ക് കരള് നല്കുവാന് സാധിക്കില്ല. ഇതിന് അനുവദിക്കണമെന്ന ഹര്ജിയുമായാണ് പതിനേഴുകാരന് കോടതിലെത്തിയത്. കുട്ടിയുടെ ഹര്ജിയെ തുടര്ന്ന് ഡല്ഹി ഹൈക്കോടതി സര്ക്കാരിനും ഇന്സ്റ്റിറ്റ്യൂട്ട് ഓഫ് ലിവര് ആന്ഡ് ബിലിയറി സയന്സിനും ഐഎല്ബിഎസ് നോട്ടീസയച്ചു. കരള് രോഗബാധയെ തുടര്ന്ന് അച്ഛന് വളരെ കാലമായി ചികിത്സയിലാണ്. ജീവന് രക്ഷിക്കാനായി കരള് മാറ്റിവയ്ക്കലാണ് ഏക മാര്ഗം. അമ്മയ്ക്കും മൂത്ത സഹോദരനും ശാരീരിക പ്രശ്നങ്ങള് ഉള്ളതിനാല് അവര്ക്ക് കരള് നല്കുവാന് സാധിക്കില്ല. അതുകൊണ്ട് കരള് പകുത്ത് നല്കാന് തന്നെ അനുവദിക്കണമെന്നാണ് ഹര്ജിയിലെ ആവശ്യം അവയവ മാറ്റിവയ്ക്കല് സംബന്ധിച്ച സര്ക്കാര് ഉത്തരവ് അനുസരിച്ച് പ്രായപൂര്ത്തിയാകാത്തതിനാല് കുട്ടിയ്ക്ക് കരള് പകുത്തു നല്കുവാന് സാധിക്കില്ല. എന്നാല് അച്ഛനെ രക്ഷിക്കുവാന് മറ്റു മാര്ഗങ്ങളില്ലാത്തതിനാലാണ് പതിനേഴുകാരന് കോടതിയെ സമീപിച്ചത്.